MUNICIPIUL CRAIOVA
CONSILIUL LOCAL AL  MUNICIPIULUI CRAIOVA    
    HOTĂRÂREA NR.32
privind desemnarea reprezentantului Consiliului Local al Municipiului Craiova în Adunarea Generală a Asociaţilor  Asociaţiei de Dezvoltare Intercomunitară „Salubris Dolj”
Consiliul Local al Municipiului Craiova, întrunit în şedinţa ordinară din 26.01.2017.


Având în vedere raportul nr. 3534/2017 întocmit de Direcţia Servicii Publice, prin care se propune desemnarea reprezentantului Consiliului Local al Municipiului Craiova în Adunarea Generală a Asociaţilor  Asociaţiei de Dezvoltare Intercomunitară „Salubris Dolj”; 
În conformitate cu prevederile Legii nr. 51/2006 a serviciilor comunitare de utilităţi publice, modificată şi completată, Ordonanţei Guvernului nr.26/2000 cu privire la asociaţii şi fundaţii, modificată şi completată, aprobată prin Legea nr.246/2005 şi Hotărârii Guvernului nr.855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;

          În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2  din Legea nr.215/2001, republicată, privind administraţia publică locală;
     HOTĂRĂŞTE:
  Art.1. Se aprobă desemnarea dnei. Alina Marin, inspector de specialitate în cadrul Primăriei Municipiului Craiova, în calitate de reprezentant al Consiliului Local al Municipiului Craiova în Adunarea Generală a Asociaţilor Asociaţiei de Dezvoltare Intercomunitară „Salubris Dolj”.
  Art.2. Se aprobă mandatarea domnului Alin Glăvan, din cadrul Serviciului Administrarea şi Monitorizarea Serviciilor de Utilitate Publică, să voteze în Adunarea Generală ordinea de zi, în cazul în care reprezentantul Consiliului Local Craiova nu poate participa la şedinţa Adunării Generale a Asociaţiei de Dezvoltare Intercomunitară ”Salubris Dolj”.
  Art.3.  La data intrării în vigoare a prezentei hotărâri, se modifică în mod corespunzător Actul constitutiv şi Statutul Asociaţiei de Dezvoltare Intercomunitară „Salubris Dolj”, aprobate prin Hotărârea Consiliului Local al Municipiului Craiova nr.242/2012 şi Hotărârea Consiliului Local al Municipiului Craiova nr.4/2013.
  Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, Asociaţia de Dezvoltare Intercomunitară  „Salubris Dolj”, dna. Alina Marin  şi dl. Alin Glăvan vor aduce la îndeplinire prevederile prezentei hotărâri.
	
	

	
	

	PREŞEDINTE DE ŞEDINŢĂ,

CONTRASEMNEAZĂ,

PT. SECRETAR,

        Marin Traian RADU

 Ovidiu MISCHIANU


	PREŞEDINTE DE ŞEDINŢĂ,

CONTRASEMNEAZĂ,

PT. SECRETAR,

              Marin Traian RADU

 Ovidiu MISCHIANU





